Közvetítés az “ún. Ligetvédők” által vívott elkeseredett harcról a józan ész ellen – Eszter's Offtopic
Közvetítés az “ún. Ligetvédők” által vívott elkeseredett harcról a józan ész ellen
Közzétéve - július 7, 2016 szerző: Eszter Közélet&szocio kategória // 6 hozzászólás
Több, hiteles forrás alapján válogattuk össze a beszámolónk fontos pontjait, hogy az igazság lehető legszélesebb spektrumát kapjuk a Városligetben zajló, sokak számára ellentmondásosnak tűnő folyamatokról.
a bátor felderítő, hódító:
Az elvadult, barbár hadak pirkadatkor, lóháton érkeztek… de ó jaj, milyen lovak voltak ezek! Egymás között szaporított, torz, félszemű állatok, hatalmas, hegyes fogakkal pofáikban – és mindenik oly’ veszettmód fújtatott, hogy Istenemre mondom, egy pillanatra megremegett kezemben a 9×19-es kard. A rettenetes paripákon félmeztelen szerecsenek vonaglottak keletről behurcolt bódítószereik hatása alatt, és torkaszakadtukból ordítottak egy olyan nyelven – ó, madonnám, irgalmazz -, amelyet istenfélő ember soha nem érthet meg. Egy józan eszét már teljesen elvesztett félszerzet ekkor a puszta földre henteredett, arcára homokot szórt, kannabiszfüstbe burkolózott, és elfúló, másvilági hangon imádni kezdte bálványát, a Liget szellemét. A vandál népség ekkor ütemes kántálásba fogott, és egyetlen emberként megindultak felénk. Egy pillanatra megfagyott ereinkben a vér.
a rendőrfilmek főhőse (80-as évekbeli magyar szinkronnal):
Nagy levegőt vettem, és apámra gondoltam, aki szintén zsaru volt. Több bandát is hidegre tett, mexikói kábítószerkereskedő rosszfiúkat… volt, hogy a puszta öklével kente fel a falra azokat, akik – az áldóját neki! – nem tudták, mi fán terem a rend. Nem alkudott soha: akkor sem, amikor a rendőrfőnök maga tiltotta meg, hogy beleártsa magát a nemzetbiztonsági ügybe… a becsülete fontosabb volt, a szimata meg sosem vitte félre. Jó zsaru volt a fater, mindenki tisztelte, a pokolba is! Ilyen örökséggel éreztem, hogy lassanként felnövök a feladathoz, és magam sem hagyom, hogy a polgármester széke meginogjon, hogy aztán a bürökraták kerüljenek a bársonyszékbe. A tudálékos, fitos kis újságírólányt, aki egész éjjel itt szaglászott, sikerrel leszereltem: nincs itt semmi látnivaló, kérem! Gyere pajtás, igyunk meg egy narancslevet ebben a csehóban, aztán ha bunyó lesz, hát legyen… velünk nem babrálnak ki az átkozott csirkefogók. Ej, mi a kő, ezek lőnek? Fedezz, Huck közlegény, hogy a ménkű vinné el!
az igazi, mai magyar rendőr:
A helyszínre érkezve bizonyítást nyert, hogy az elkövetők négyen voltak: három női hölgy és két ló. Kirívóan közösségellenes erőszakos magatartás tanúsítottak, csipkebogyót köpködtek a hatósági személyek felé, amit először lőfegyverként azonosítottam, így azonnali erősítést kértem. A fő gyanúsított ekkor a bunkósbot felemelése által elkövette a hatósági közeg elleni erőszak kísérletének újabb vétségét. A megerősített rendőrségi beavatkozás végül sikeres volt, a három női hölgy és a két ló előzetes letartóztatásba került, személyi sérülés nem történt. A szemle során kábítószergyanús anyagmaradványokat – marihuánát – és eszközöket is találtunk, amelyek lefoglalása megtörtént. Körözést rendelek el garázdaság köznyugalom elleni bűncselekménye miatt ismeretlen tettesek ellen, akik a Városligetben garázdaság bűncselekményét, a hatósági közeg elleni erőszak kísérletének vétségét és a kábítószerrel való visszaélés gyanúját elkövették.
a habonyista bulvármédia lelkes, ifjú gyakornoka:
Döbbenet, botrány, sokk! Kanállal falták a marihuánát a részeg, félmeztelen ligetvédők!
Önmagukból kivetkőzve skandálták jelszavaikat a migránssimogató, buzibarát, liberális hippik, akik a BRFK közleménye szerint kábítószermaradványokat is hagytak maguk után a helyszínen, melyek vizsgálata ezekben a percekben is tart. A “magukat blokkoló” aktivistáktól a délelőtt folyamán sikerült megtisztítani a területeket, az épületek bontása azóta problémamentesen megkezdődött.
“Fontosnak tartjuk megjegyezni, hogy a terület kiürítése nem jelenti a tiltakozók véleménynyilvánítási jogának csorbítását, hiszen az aktivisták természetesen szabadon gyakorolhatják ezen jogukat a Városliget azon területein, melyek nem építési-, bontás-, vagy munkaterületek” – hangsúlyozta a Városliget Zrt., a terület vagyonkezelőjének közleménye.
Vajon meddig tartanak még ki az ún. ligetvédők, mennyi drog, és – legfőképpen – Sorosnak vajon mekkora vagyona kell még ahhoz, hogy ellenálljanak az urbanisztikai szempontból rendkívül jelentős, korábbi romos épületek helyére patinás intézményeket varázsoló Liget Budapest projekt megvalósításának, a Liget rekonstrukciójának?
Meg kell érteniük, hogy a Kertem udvarán nem füvezhetnek többé, még ha ennek számos rendőrségi beavatkozás is az ára a polgárok nyugalmának érdekében!
Eszter névjegye (877 Bejegyzés)
6 hozzászólás Közvetítés az “ún. Ligetvédők” által vívott elkeseredett harcról a józan ész ellen bejegyzéshez
gahan // július 7, 2016 - 15:24 // Válasz
A józan ész ellen???
welcometore4lity // július 7, 2016 - 16:11 // Válasz
Konzervatívok vagyunk, úgyhogy megőrizzük elődjeink értékeit.
Ellenpont // július 8, 2016 - 00:42 // Válasz
“Ja, nem.”
Melyik verzióval lehet több közpénzt lopni?
Eszter // július 8, 2016 - 22:27 // Válasz
Valahogy így, igen. :(
Ellenpont // július 8, 2016 - 23:12 // Válasz
Sajna most osztanak utoljára a strukturális és felzárkóztató alapokból, és muszáj nekik ellopni, nem tudnak ellene mit tenni.
Ilyen a természetük. :(
Ellenpont // július 8, 2016 - 03:16 // Válasz
Régi dolgok Hónap kiválasztása 2018. április (3) 2018. március (4) 2018. február (4) 2018. január (4) 2017. december (4) 2017. november (3) 2017. október (6) 2017. szeptember (5) 2017. augusztus (6) 2017. július (5) 2017. június (6) 2017. május (3) 2017. április (6) 2017. március (6) 2017. február (9) 2017. január (5) 2016. december (6) 2016. november (7) 2016. október (9) 2016. szeptember (7) 2016. augusztus (7) 2016. július (10) 2016. június (10) 2016. május (10) 2016. április (10) 2016. március (11) 2016. február (12) 2016. január (15) 2015. december (16) 2015. november (11) 2015. október (7) 2015. szeptember (8) 2015. augusztus (10) 2015. július (10) 2015. június (11) 2015. május (8) 2015. április (12) 2015. március (8) 2015. február (9) 2015. január (14) 2014. december (12) 2014. november (13) 2014. október (14) 2014. szeptember (12) 2014. augusztus (15) 2014. július (14) 2014. június (12) 2014. május (10) 2014. április (11) 2014. március (9) 2014. február (11) 2014. január (10) 2013. december (12) 2013. november (9) 2013. október (11) 2013. szeptember (7) 2013. augusztus (9) 2013. július (11) 2013. június (6) 2013. május (11) 2013. április (8) 2013. március (8) 2013. február (8) 2013. január (8) 2012. december (10) 2012. november (8) 2012. október (8) 2012. szeptember (13) 2012. augusztus (10) 2012. július (10) 2012. június (10) 2012. május (11) 2012. április (5) 2012. március (8) 2012. február (5) 2012. január (6) 2011. december (3) 2011. november (6) 2011. október (6) 2011. szeptember (6) 2011. augusztus (5) 2011. július (4) 2011. június (2) 2011. május (8) 2011. április (9) 2011. március (13) 2011. február (11) 2011. január (7) 2010. december (12) 2010. november (10) 2010. október (7) 2010. szeptember (4) 2010. augusztus (12) 2010. július (11) 2010. június (7) 2010. május (7) 2010. április (6) 2010. március (7) 2010. február (3) 2009. december (1) 2009. november (4) 2009. október (1) 2009. szeptember (3) 2009. augusztus (1) 2009. július (2) 2009. június (2) 2009. április (6) 2009. március (3) 2009. február (3) 2009. január (2) 2008. december (2) 2008. augusztus (4) 2008. június (2) 2008. május (2) 2008. április (1)
Minden rovat Kategória kiválasztása Aktuális (6) Írás és újságírás (32) Önismeret (122) Blogdolgok és blogolás (53) Buli (22) Bulvárszellem (9) Egyéb (100) English (7) Film (13) Gépház (25) Gyöngyös (38) Karriertanács (28) Könyv (23) Közélet&szocio (180) Kedvenceim (25) Kirándulás (45) Kultúra (1) Lélekdolog (151) Lista a világ (37) Magamról rizsázok (78) Média mélyebben (82) Médiaszakma (3) Mozgás (19) Napi rutin (50) Női témák (111) Poén (50) Pszicho (79) Szakmázás és meló (38) Szösszenet (32) Tévé (9) Tech (14) Trend (17) Utazás (19) Vallás(kritika) (31) Vizuál (49) Zene (33)
blaci200 on Mutogatja itt a didkóit n…
Biciklis on Mutogatja itt a didkóit n…
Izolda on A vissza-kellett-volna-lépni v…
bagoly37 on A vissza-kellett-volna-lépni v…
Kriti Kusan on A vissza-kellett-volna-lépni v…
mazsu on Ungár Péter, a zaklatás meg a…
rabyn on A vissza-kellett-volna-lépni v…
Matifa on A vissza-kellett-volna-lépni v…